**Ministru kabineta noteikumu projekta**

**“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir veikt izmaiņas, kas saistītas ar vakcināciju pret Covid-19, lai pielāgotu vakcinācijas kārtību nepieciešamībai organizēt izbraukuma vakcināciju dzīvesvietā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu, Farmācijas likuma 5. panta 3. un 12. punktu.  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kā vienas no prioritāri vakcinējamām personu grupām ir personas virs 70 gadu vecuma un personas ar hroniskām slimībām un citiem fiziskiem vai garīgiem traucējumiem, kas saistīti ar augstu risku attiecībā uz Covid-19 izraisītiem veselības traucējumiem. Daļai no šiem cilvēkiem ir tādi veselības traucējumi, kas liedz iespēju pamest dzīvesvietu un apmeklēt ārstniecības iestādi, lai saņemtu vakcināciju, tādēļ, lai nodrošinātu iespēju šiem cilvēkiem vakcinēties, nepieciešams paredzēt iespēju “manavakcina.lv” līdz ar citiem personas datiem, kas nepieciešami vakcinācijas organizēšanai, iekļaut arī datus par vakcinējamās personas dzīvesvietu, ja personai ir nepieciešama vakcinācija dzīvesvietā.Vakcināciju mājās var saņemt iedzīvotāji, kuri veselības stāvokļa dēļ nevar saņemt vakcināciju ārstniecības iestādē, piemēram, totāli asistējami pacienti ar neatgriezeniskiem kustību traucējumiem (gulošie pacienti) un personas, kas ilgstoši medicīnisku iemeslu dēļ nevarēs ierasties ārstniecības iestādēs.  Tādēļ tiek veikti grozījumi noteikumos, paplašinot datu apjomu, kas tiek apstrādāts “manavakcina.lv”. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Darba grupa sabiedrības vakcinācijai pret Covid-19, Nacionālais veselības dienests. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz Nacionālo veselības dienestu, ārstniecības iestādēm, kas veic vakcināciju un personām, kam būs nepieciešama izbraukuma vakcinācija dzīvesvietā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu tieši neskar. Tiek plānots, ka pastarpināti, pieaugot vakcinēto personu skaitam sabiedrībā, pie noteiktas vakcinācijas aptveres tiks panākta kolektīvā imunitātes, kas sniegs pozitīvu ietekmi uz tautsaimniecību un nākotnē valdība varēs atcelt valstī noteiktos ierobežojumus un piesardzības pasākumus Covid-19 infekcijas izplatības ierobežošanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas, Nacionālā veselības dienesta un Slimību profilakses un kontroles centra tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālais veselības dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks īstenots esošo institūciju un cilvēkresursu ietvaros.  Saistībā ar projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Veselības ministrs D. Pavļuts

Vīza: Valsts sekretāre D.Mūrmane-Umbraško

Feldmane 67876119

[Jana.Feldmane@vm.gov.lv](mailto:Jana.Feldmane@vm.gov.lv)